b'\n_START_ARTICLE_\nRial Iran\n_START_SECTION_\nRial Pertama\n_START_PARAGRAPH_\nSyiling perak mula diperkenalkan di dalam peringkat nilai \xe2\x85\x9b, \xc2\xbc, \xc2\xbd dan 1 rial.\n_START_SECTION_\nRial Kedua\n_START_PARAGRAPH_\nSyiling pertama untuk Rial Kedua adalah di dalam peringkat nilai 1, 2, 5, 10 dan 25 Dinar, \xc2\xbd, 1, 2 dan 5 Rial dan \xc2\xbd hingga 5 Rial ditempa dengan perak. Syiling emas digunakan ketika era Pahlavi, bermula dengan nilai 100 Rial. Pada tahun 1944, syiling perak dikecilkan saiznya dimana 1 Rial adalah syiling yang terkecil. Pada tahun 1945, syiling perak 10 Rial diperkenalkan. Pada tahun 1953, penempaan syiling perak diberhentikan dan peringkat nilai terkecil pula ialah 50 Dinar. Syiling 20 Rial pula diperkenalkan pada tahun 1972_NEWLINE_Selepas Revolusi Iran, sistem duit syiling diubah untuk mengalihkan ukiran Shah Pahlavi tetapi ukuran dan komposisinya tidak diubah. Syiling 50 Dinar mula ditempa pada tahun 1980 dan syiling 50 Rial dirasmikan pada tahun 1981. Tahun 1993 pula menyaksikan perasmian sistem pensyilingan baru Iran. Duit syiling dengan nilai yang lebih rendah diperkenalkan iaitu 1, 5, 10, 50 dan 100 Rial. 250 Rial dikeluarkan pada tahun berikutnya. Pada tahun 2004, ukuran duit syiling 50, 100 dan 250 Rial dikurangkan dan syiling 500 Rial diperkenalkan\n_START_SECTION_\nNota Bank\n_START_PARAGRAPH_\nPencetakan nota bank yang bernilai lebih daripada 10,000 Rial mula diusulkan pada tahun 1989 dan pada tahun 1992, bank pusat memohon kebenaran kerajaan untuk mencetak nota bank 20,000, 50,000 dan 100,000 Rial. Disebabkan ancaman inflasi dan pemalsuan, usul ini terpaksa dilupakan. Maka 10,000 Rial adalah nota bank tertinggi sehinggalah pada tahun 2003, dimana mata wang kertas 20,000 diperkenalkan_NEWLINE_Pada tarikh 4 Mac 2007, kerajaan Iran mengumumkan pengeluaran mata wang kertas 50,000 Rial tetapi ia bergantung kepada Program Nuklear Iran. Nota ini diperkenalkan pada 12 Mac. Nota mata wang kertas yang masih lagi digunakan bernilai 100, 200, 500, 1000, 2000, 10,000, 20,000 dan 50,000 Rial.'